**Învăţătura morală a Bisericii asupra contracepţiei**

Aceasta este cea de-a treia predică dată de pr. Anthony Kopp, O Praem, înregistrată la biserica Sf. Kilian, Misiunea Viejo, CA în ianuarie 2000.

Fraţi şi surori, cred că vă amintiţi că acum două săptămâni am început o serie de predici despre chestiunea morală a contracepţiei. Astăzi va cea de-a treia şi ultima parte a seriei, şi este binevenită mai ales că e duminica respectării vieţii. Voi sublinia la sfârşitulporedicii, că e foarte binevenită pentru că acestă chestiune este foarte legată cu problema noastră modernă a respectului, sau a lipsei respectului pentru viaţa umană. Data trecută am încheiat citind din Catehism. V-am lăsat cu o întrebare: “Dacă un cuplu, în faţa lui Dumnezeu, decide că e bine să amâne încă o naştere, care e mijlocul moral, mijlocul bun de a o face?” Cum face asta un cuplu catolic? Catehismul Bisericii ne învaţă exact cum să facem asta. În paragraful 2370 al Catehismului citim asta: “Continenţa periodică, adică metodele de reglare a naşterilor bazate pe observaţie şi pe folosirea perioadelor infertile în conformitate cu criteriile obiective ale moralităţii trebuie folosită.” Biserica catolică ne învaţă şi ne-a învăţat întotdeauna că cei căsătoriţi trebuie să practice Planificarea Familială Naturală (PFN), mijloacele naturale, respectând ordinea lucrurilor dată de Dumnezeu pentru a spaţia naşterile. Asta ne învaţă Biserica, cu alte cuvinte să practicăm în căsătorie abstinenţa periodică sau continenţa. Asta nu e o idee nouă, sau ceva cu care a venit Bisrica în ultima vreme ca să impună asupra celor căsătoriţi. E ceva ce găsim în Sfintele Scripturi. Dacă citiţi cartea Leviticului, cap 15, a fost comandat de Dumnezeu în Vechiul Testament, cuplurilor să practice abstinenţa periodică.

De asemenea, Sf. Paul în scrisoarea către Corinteni spune că cei căsătoriţi ar trebui să practice abstinenţa din când în când cu scopul de a-şi întări viaţa de rugăciune şi apoi să fie împreună din nou. Acum, care e valoarea practicării PFN? Ei bine, Catehismul, în următoarea propoziţie menţionează câteva valori. Prima valoare e că aceste metode respectă trupurile soţilor, încurajează tandreţea dintre ei şi favorizează educaţia unei libertăţi adevărate. Am discutat cu câteva cupluri căsătorite, atât din familia mea, cât şi din afară. Am descoperit o listă de beneficii pe care ei mi le-au relatat. Mai întâi, şi cred că cel mai important lucru este că practicarea PFN creşte cantitatea, dacă putem folosi termenul, dragostei care se sacrifice în cuplu. Bineînţeles că dacă aveţi de gând să practicaţi metoda PFN, asta cere sacrificii din partea cuplului. Acel sacrificiu va fi un rezultat al, şi va întări, dragostea din cuplul respectiv. În al doilea rând, întăreşte sau adânceşte nivelul de comunicare din cuplu. Evident, afecţiunea trebuie manifestată în mai multe feluri. Un cuplu care practică PFN învaţă să facă asta. În cele din urmă, cuplurile mi+-u spus că, şi asta se potriveşte cu idea creşterii dragostei ca sacrificiu, că practicarea acestei metode dezrădăcinează sau distruge egoismul, centrarea pe sine în căsătorie. Dacă trebuie să te sacrifici pentru binele soţului practicând această metodă, te ajută să devii mai puţin egoist.

Vedem la nivel social că acesta e cazul. Studiile au arătat că printer cei care practică PFN, rata divorţurilor este de 3%. Acum, fraţi şi surori, care e nivelul de divorţ în societatea noastră, societatea care promovează folosirea contracepţiei? E de peste 50%. Nu pot decât să mă mir că catolicii nu folosesc această metodă care aduce binecuvântări. Acum, pe de altă parte, Biserica are de spus următoarele despre contracepţie. Deci, în contrast, orice acţiune care, fie în anticiparea actului conjugal, sau în înfăptuirea lui, sau în desfăşurarea consecinţelor sale naturale propune fie ca scop, fie ca mijloc contraceptivele pentru a nu putea procrea, este intrinsic rău. Cu alte cuvinte, astfel de acte sunt rele în ele însele. Deci, despre ce vorbeşte Biserica aici? Ei bine, Biserica vorbeşte despre contraceptive artificiale, sterilizare şi, bineînţeles, avort. Toate aceste lucruri sunt intrinsec rele.

Un alt lucru important de ştiut, fraţi şi surori, este că multe contraceptive care sunt pe piaţă azi au multe efecte secundare îngrijorătoare. Când am intrat în posesia unei foi cu instrucţiuni, am deschis-o, şi, în primul rând, era uriaşă. Şi apoi am fost uimit de faptul că era o coloană întreagă cu efecte secundare pe care o femeie le poate avea luând pilula. Mă gândeam că dacă aş fi un soţ şi mi-aş iubi soţia, aş vrea să ia aşa ceva, care i-ar putea provoca neplăceri? E aceea dragoste să-ţi pui soţia să ia aşa ceva? Nu cred. Un alt lucru pe care trebuie să-l ţinem minte în ceea ce priveşte folosirea contraceptivelor este că există efecte secundare foarte rele ale contraceptivelor. Nu se vorbeşte azi despre ulte lucruri legate de contraceptive. Multe sunt avortive + cauzează avorturi. Multe dintre femei nu ştiu asta. Multe contraceptive nu previn concepţia. Mai degrabă previn embrionul de a creşte în trupul femeii. Avortul e cauzat după concepţie, iar femeia nu ştie asta.

Ştiţi că statisticile în ţara noastră spun că se fac 1.4 milioane de avorturi pe an. De fapt numărul e mai mare de atât, mult mai mare de atât din cauza avorturilor provocate de contraceptive. Acum, când asta se prezintă oamenilor şi anume să folosim PFN şi să evităm contraceptivele pentru că sunt rele intrinsec, sau rele moral, imediat oamenii spun: “Care e diferenţa? Până la urmă scopul e acelaşi : amânarea unei noi naşteri. Deci care e diferenţa? “ Ei bine, răspunzând la întrebarea asta trebuie să ţinem cont asta: că scopul nu justifică mijloacele. Ăsta e un principiu al teologiei morale.

Sf. Paul ne învaţă asta în scrisoarea către Romani. Scopul nu justifică mijloacele. Numai pentru că am un scop bun, nu înseamnă că pot folosi orice mijloc să-l ating. Să folosim un exemplu aici. Echipa de fotbal a unei şcoli merge la o altă şscoală pentru un meci. Cealaltă şcoală conduce la pauză cu 28-7. Antrenorul ar fi putut spune la pauză: “Scopul e să câştigăm jocul. Cum vom face asta? Putem juca mai puternic, sau să-i rănim pe adversari. Acesta e un mijloc diferit. Am putea ascuţi cu pilele cataramele şi vom răni ceilalţi jucători când îi lovim.” Asta e extrem, dar s-a întâmplat la un meci în Texas. Vedem că acele mijloace nu sunt egale. Un mijloc e bun, şi anume acela de a juca mai în forţă, pe când celălalt mijloc i-ar răni pe adversari. Asta e rău. Şi asta e diferenţa.

PFN respectă ordinea lui Dumnezeu, respectă fertilitatea şi infertilitatea cuplurilor, are respect pentru natura actului conjugal, ceea ce e bine. Contracepţia nu face asta. Contracepţia atentează la a diviza ceea ce Dumnezeu a pus împreună, şi anume aspectul unitiv al căsătoriei şi aspectul procreativ al actului conjugal. Acestea două trebuie să fie împreună, după cum Sfântul Părinte însuşi în enciclica sa Familiaris Consortio, puctează. El spune asta: “Astfel limbajul interior care exprimă dăruirea reciprocă de sine a soţului şi a soţiei este dus de contraceptive la unl imbaj contradictoriu, şi anume acela de a nu se da unul altuia în totalitate.” Cu alte cuvinte, Sfinul Părinte spune că practicând contracepţia în căsătorie, partenerii îşi spun unul altuia: “Ştii, în acest act conjugal, eu nu mă dau cu totul ţie.”

Când am început această srie acum 4 săptămâni, am spus că , după părerea mea nu există un rău mai mare în societea de astăzi şi în biserica decât folosirea contracepţiei. De ce am făcut această declaraţie? Ei bine, aş putea vorbi despre acest subiect ore în şir. Probabil nu vreţi, aşa că vă voi da două indicii asupra unor situaţii în care contracepţia a reprezentat un rău major pentru societatea noastră. Mai întâi vedem că contraceptivele, sau folosirea largă a contracepţiei, duce la avort. Nu e nici o îndoială despre aceasta. Vedem că în fiecare naţiune din lumea din vest , unde a fost introdusă contracepţia, au urmat repede avorturi. Acelaşi lucru e valabil şi pentru Statele Unite. În 1965 Curtea supremă în cazul Griswold vs. Connecticut, a zdrobit toate legile care mai rămăseseră împotriva vânzării, posesiei şi folosirii contraceptivelor. În luarea acelei decizii, baza pentru luarea ei, a fost găsirea de către Curtea Supremă în Drepturile omului, al aşa numitului “drept la intimidate.” Unde am mai auzit asta? Ei bine limbajul acesta a mai fost folosit şi în 1973 în Roe vs. Wade. Aşa numitul drept la intimidate care nu e nicăieri găsit în Constituţia noastră sau în drepturile omului, ci a fost inventat de Curtea Supremă ca să deschidă uşa folosirii contraceptivelor, apoi avortului. Evident, contraceptivele separă actul conjugal de scopul său adevărat şi anume procreerea. Când asta se întâmplă, bineînţeles, actul marital devine deschis la orice vor să-l folosească părţile. Dacă actul marital e separate de procreere, ce se întâmplă când procreerea are loc oricum? În cazul ăsta, avortul e necesar pentru a elimina consecinţele. Asta e exact ce s-a întâmplat în societatea noastră.

În al doilea rând, contraceptivele sunt un rău mare pentru că, evident, au slăbit Biserica Catolică în Statele Unite. A rezultat în subinarea autorităţii. Acum e foarte important pentru că credinţa catolică e bazată pe autoritate. Mai întâi e bazată pe autoritatea cuvântului lui Dumnezeu. Noi primi cuvântul lui Dumnezeu. Trebuie să-l acceptăm şi să trăim în conformitate cu el. A-l respinge însemnă a nu-l mai urma pe Cristos. Credinţa noastră e bazată pe autoritatea cuvântului lui Dumnezeu. În al doilea rând e bazată pe autoritatea Bisericii care, cu fidelitate transmite şi interpretează pentru noi Cuvântul lui Dumnezeu. Aşa că a respinge autoritatea Bisericii, înseamnă să respingi autoritatea lui Cristos, autoritatea lui Dumnezeu. În 1968, după cum spuneam , în respingerea enciclicii Humanae Vitae, enciclica lui Paul al VI-lea, care întărea învăţătura permanentă a Bisericii asupra contracepţiei , mulţi catolici au început să respingă autoritatea de învăţătură a Bisericii, respingând astfel autoritatea lui Cristos şi a lui Dumnezeu. Evident, asta a slăbit mult Biserica. Ca să nu mai accepţi autoritatea Bisericii, înseamnă să nu mai accepţi autoritatea lui Cristos.

Ce alte rele am mai văzut din 1968? Nu pot decât să observ că participarea la slujba de duminică a scăzut. A scăzut cu 25%. Era 75% în 1960. Evident că dacă Biserica nu are autoritatea de a mă învăţa în ceea ce priveşte contracepţia, atunci Biserica nu are autoritatea de a mă învăţa să merg la slujbă duminica. Sunt liber să aleg dacă merg sau nu. Mulţi au ales. Am mai observant, ca preot, că mai mult decât o scădere a participării la slujbă, a avut loc o imensă scădere a participării la sacramental spovezii. Asta era urmarea. Dacă Biserica nu are autoritatea de a mă învăţa într-o anumită direcţie, atunci Biserica nu-mi poate spune că am nevoie de un preot ca să mă spovedesc. Pot merge la Dumnezeu, sunt autonom şi iau propriile decizii. Pot merge direct la Dumnezeu să mi se ierte păcatele. Şi, la urma urmei dacă suntem un cuplu căsătorit şi folosesc contracepţia, de ce să merg la spovadă? Aş admite pe de o parte că fa ceva contrar învăţăturii Bisericii, pe care Biserica îl consideră rău. De ce să merg la spovadă să-mi mărturisesc păcatele? Dacă Biserica nu are autoritatea de a mă învăţa într-o anumită problemă, de ce aş urma învăţăturile în orice domeniu? De ce nu aş putea decide despre ce să mă înveţe Biserica?

În cele din urmă, am observat ca preot şi educator, contracepţia e rădăcina faptului că aşa puţini tineri ştiu despre credinţa catolică. Credinţa nu mai trece din tată în fiu. Pentru că la urma urmei, încă o dată, dacă sunteţi un cuplu ce foloseşte contraceptive, de ce i-aţi învăţa pe copii plinătatea credinţei catolice care e bazată pe autoritatea Bisericii care ne învaţă? De ce aţi face-o? Mă tem că anumiţi profesori de religie fac acelaşi lucru. De ce ar preda plinătatea învăţăturii dacă ei înşişi nu o acceptă? De aceea mă tem că în multe programe de educaţie religioasă, credinţa a intrat la apă. Nu e dată în plinătatea ei. Probabil pentru că sunt jenaţi de plinătatea credinţei şi de aceea, de multe ori, în educaţia religioasă, chiar şi în şcolile catolice, din păcate, sunt devotaţi din a face proiecte de artă sau orice altceva în timp ce plinătatea credinţei nu e transmisă.

Deci, fraţi şi surori, ajungem la concluzie, cred că trebuie în societatea noastră , în special în Biserică, o căinţă, o convertire a inimii. Avem nevoie disperată de asta, o schimbare a inimii asupra acestei chestiuni morale. Prin tot Vechiul Testament, Dumnezeu ne spune că binecuvântări vor fi revărsate asupra celor care urmează legea lui Dumnezeu. Asta e atât de evident. Cuplurile cu care am vorbit şi practică PFN şi respectă învăţăturile Bisericii, au binecuvântări, multe binecuvântări. Pe de altă parte, Dumnezeu ne avertizează în Vechiul Testament frecvent că a-i neglija legea , înseamnă a atrage asupra noastră blesteme, mari blesteme. Vedem asta în societatea noastră azi. Deci, fraţi şi surori, ca şi catolici, ca drojdia în aluat, trebuie să ne schimbăm inima, căinţă în acest domeniu în mod special. Am face bine să urmăm cuvintele lui Isus din evanghelia de azi. E o avertizare pentru noi, dacă nu ne schimbăm inimile şi minţile asupra acestei chestiuni. El ne spune: “Aşadar vă spun, Împărăţia cerurilor va fi luată de la voi şi dată celor care aduc roade. “

Fie ca asta să nu se întâmple cu noi, pentru că nu ascultăm de cuvântul lui Dumnezeu, voinţei lui Dumnezeu în această chestiune anume. Fraţi şi surori, să ne rugăm pentru o schimbare a inimilor multor catolici în societatea de azi, o schimbare a inimii asupra acestei chestiuni, un simţ al căinţei,o deschidere la cuvântul lui Dumnezeu, aşa încât să atragem asupra noastră binecuvântările lui Dumnezeu ca biserică şi ca naţiune.

Această predică este disponibilă şi pe CD. Contactaţi God’s plan for life la bgmurphy@cox.net sau 949 235- 4045.